সাফা বলেন, আমার কাছে সবচেয়ে ভালো লেগেছে পাতলা খান লেনে বাঘ আসিয়াছিলো নাটকটি, এটিই বেস্ট। আমি সবসময়ই একটু বেছে বেছে কাজ করার চেষ্টা করি। নাটকের গল্প, চরিত্র আমার মনে দাগ কাটলে তাতে কাজ করার জন্য সম্মতি দেই। চেষ্টা করি নিজের চরিত্রটিকে অভিনয়ের মধ্য দিয়ে প্রাণবন্ত করে তোলার। নির্মাতা এবং সহশিল্পীরাও এক্ষেত্রে ভীষণ সহযোগিতা করেন। যেহেতু অভিনয়ই আমার পেশা, তাই মনেপ্রাণে আমি একজন অভিনেত্রী হয়ে ওঠারই চেষ্টা করছি প্রতিনিয়ত। দর্শকের কাছে কৃতজ্ঞ যে তারা আমার অভিনীত কাজগুলো আগ্রহ নিয়ে দেখছেন। তাদের ভালোবাসাই আমার আগামীদিনে এগিয়ে চলার পরম শক্তি, উৎসাহ।